Diari Oficial de la Generalitat Valenciana


Sumari del DOGV 6779, del 22-05-2012 (2012/4895)

RESOLUCIÓ de 9 de maig de 2012, del conseller de Justícia i Benestar Social, per la qual es resol el premi a la labor desenrotllada en favor de la família de la Comunitat Valenciana en 2011.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6779

Data del DOGV
:   22-05-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/4895


Data del document
:   09-05-2012

Organisme emissor
:   Conselleria de Justícia i Benestar Social

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 9 de maig de 2012, del conseller de Justícia i Benestar Social, per la qual es resol el premi a la labor desenrotllada en favor de la família de la Comunitat Valenciana en 2011. [2012/4895]  
La Conselleria de Justícia i Benestar Social és el departament de la Generalitat a què correspon, entre altres funcions, elaborar, promoure i executar les mesures per a assegurar una política integral en benefici de la família de la Comunitat Valenciana.  
Per Orde 6/2011, de 8 de novembre, de la Conselleria de Justícia i Benestar Social, es van aprovar les bases i es va convocar un concurs públic per a la concessió d'un premi i dos mencions honorífiques a la labor realitzada en favor de la família en 2011.   
En esta sexta edició, la seua finalitat, un any més, és reconéixer el paper, les característiques i el valor del treball efectuat de manera desinteressada per persones físiques o jurídiques, en benefici de la família de la Comunitat Valenciana, i contribuir a la construcció d'una societat més justa i solidària.  
En este sentit, i d'acord amb el que disposen les bases sexta i octava de l'Orde 6/2011, de 8 de novembre, després del veredicte unànime emés pel jurat reunit el dia 12 d'abril de 2012, en la seu de la Conselleria de Justícia i Benestar Social, resolc:  
Concedir, en atenció a la seua trajectòria, un premi i dos mencions honorífiques per la labor desenrotllada a favor de la família en la Comunitat Valenciana durant l'any 2011 a les entitats següents:  
Premi: Federación por la Vida y la Familia La Vega Baja.  
Menció d'honor: al Banco de Alimentos de España en la Comunitat Valenciana.  
Menció d'honor: a l'Asociación Provida Castellón.  
  
Contra la present resolució, que posa fi a la via administrativa, pot interposar-s'hi recurs potestatiu de reposició en el termini d'un mes, davant de la persona titular de la Conselleria de Justícia i Benestar Social, d'acord amb el que establix l'article 116.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé, directament, interposar recurs contenciós administratiu en el termini de dos mesos comptadors a partir de l'endemà de la notificació de la present resolució, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 10 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
València, 9 de maig de 2012.- El conseller: Jorge Cabré Rico.